
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 10 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 14 
Καθορισμός προδιαγραφών για τη δημιουργία 
αυτοκινητοδρομίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 52, παρ. 7, περίπτωση β' του ν. 3105/2003 
«Τουριστική εκπαίδευση και κατάρτιση, ρυθμίσεις για 
τον τουρισμό και άλλες διατάξεις» (ΦΕΚ Α' 29). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το π.δ 63/2005 (ΦΕΚ Α'98). 

γ) Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α'84). 

δ) Του π.δ. 122/2004 «Ανασύσταση του Υπουργείου 
Τουρισμού» (ΦΕΚ Α'85). 

ε) Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ Α'35). 

στ) Της υπ’ αριθμ. 509/8.3.2006 Απόφασης του Πρω¬ 
θυπουργού και του Υπουργού Πολιτισμού περί ανάθε¬ 
σης αρμοδιοτήτων στον Υφυπουργό Πολιτισμού (ΦΕΚ 
Β' 282 ). 

ζ) Του ν. 3270/2004 «Αρμοδιότητες Υπουργείου Του¬ 
ριστικής Ανάπτυξης και θέματα τουρισμού» (ΦΕΚ Α' 
187). 

2. Το γεγονός ότι από την εφαρμογή του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την υπ’ αριθμ. 227/2006 γνωμοδότηση του Συμβουλί¬ 
ου Επικράτειας μετά από πρόταση της Υπουργού Του¬ 
ριστικής Ανάπτυξης και του Υφυπουργού Πολιτισμού 
αποφασίζουμε: 

Άρθρο 1 
Ορισμός 

Αυτοκινητοδρόμιο είναι χώρος κατάλληλα διαμορ¬ 
φωμένος που βρίσκεται σε απομονωμένη περιοχή 
εκτός εγκεκριμένου σχεδίου πόλης ή ορίων οικισμού 
και προορίζεται για τη διεξαγωγή αγώνων αυτοκινή¬ 
του και αποτελείται από το σύνολο των υποδομών: 
α) πίστας αγώνων αυτοκινήτου, 

β) κτιριακών εγκαταστάσεων που υποστηρίζουν και 
διευκολύνουν τους αγώνες αυτοκινήτου και 

γ) συμπληρωματικών υποδομών στον περιβάλλοντα 
χώρο (παρ.7 του άρθρου 52 του ν. 3105/2003). 

Άρθρο 2 
Προϋποθέσεις 

Η ίδρυση και εγκατάσταση αυτοκινητοδρομίου επι¬ 
τρέπεται σε ενιαίο γήπεδο επιφάνειας τουλάχιστον 
400 στρεμμάτων κείμενο εκτός οικιστικών περιοχών, 
δασικών εκτάσεων, αρχαιολογικών χώρων και γενικά 
προστατευομένων περιοχών, το οποίο είναι άμεσα 
προσπελάσιμο από όλα τα μέσα μεταφοράς και ευ- 
ρίσκεται σε απόσταση μικρότερη των 100 χιλιομέ¬ 
τρων από κύρια ξενοδοχειακά καταλύματα 3, 4 και 5 
αστέρων συνολικής δυναμικότητας τουλάχιστον 1000 
κλινών. 

Άρθρο 3 

ΠΡΟΔΙΑΓΡΑΦΕΣ ΓΙΑ ΤΗΝ ΕΠΙΛΟΓΗ ΤΗΣ ΘΕΣΗΣ 
ΑΥΤΟΚΙΝΗΤΟΔΡΟΜΙΟΥ ΧΩΡΟΤΑΞΙΚΑ - 
ΠΟΛΕΟΔΟΜΙΚΑ ΚΡΙΤΗΡΙΑ ΚΑΙ ΑΝΑΓΚΑΙΕΣ 
ΕΞΥΠΗΡΕΤΗΣΕΙΣ 

1. α. Ικανοποιητικό συγκοινωνιακό δίκτυο - Χερσαίες 
και θαλάσσιες συγκοινωνίες 

1. β. Αεροδρόμιο - Χρονοαπόσταση μικρότερη από 
120 χλμ.-2 ώρες 

Ι.γ. Δρόμος προσπέλασης - σύνδεσης με εθνικό ή 
επαρχιακό δίκτυο και δυνατότητα κυκλοφοριακής 
σύνδεσης της εγκατάστασης με το δρόμο προσπέλασης 
- Ελάχιστο πλάτος 8,0 μ. 

2. Εξασφάλιση υδροδότησης σε πόσιμο νερό, ηλεκτρο- 
δότησης και τηλεφωνίας - Δυνατότητα παροχών 

3. Θέση γηπέδου 

3α. Όρια οικισμού ή σχεδίου πόλης - Εκτός των ορίων 
αυτών. Στη μελέτη περιβαλλοντικών επιπτώσεων να 
εξασφαλίζεται η αποφυγή ηχορύπανσης 

3β. Όρια παραδοσιακών οικισμών - Ελάχιστη απόστα¬ 
ση 2.000μ σε ευθεία γραμμή 

3γ. Αρχαιολογικοί και χώροι νεώτερων μνημείων - 
Ελάχιστη απόσταση 1.500μ σε ευθεία γραμμή από τα 
όρια των χώρων αυτών ή των τυχόν καθορισμένων ζω¬ 
νών προστασίας τους 

3δ. Εθνικοί Δρυμοί, βιότοποι και προστατευόμενες 
περιοχές - Ελάχιστη απόσταση 2.000μ σε ευθεία γραμμή 
από τα όρια των περιοχών αυτών ή των τυχόν καθορι¬ 
σμένων ζωνών προστασίας τους 

4. Κέντρα υγειονομικής περίθαλψης και σταθμός Πυ¬ 
ροσβεστικής 

4α. Από Περιφερειακό Νοσοκομείο - Απόσταση μικρό¬ 
τερη των 50 χλμ. 

4β. Από Κέντρο Υγείας - Απόσταση μικρότερη των 
25 χλμ. 

4γ. Από σταθμό Πυροσβεστικής - Απόσταση μικρότερη 
των 50 χλμ 

5. Κύρια Ξενοδοχειακά καταλύματα 3,4 & 5 αστέρων 
συνολικής δυναμικότητας τουλάχιστον 1.000 κλινών - 
Απόσταση μικρότερη των 100 χλμ 

6. Εγκαταστάσεις αναψυχής και κέντρα διασκέδασης 
- Απόσταση μικρότερη των 50 χλμ. 

7. Άλλες εξυπηρετήσεις (Τράπεζα, ταχυδρομεία, του¬ 
ριστικά γραφεία, γραφεία ενοικίασης αυτοκινήτων, 
εμπορικά καταστήματα, φαρμακεία κ.λ.π.) - Απόσταση 
μικρότερη των 50 χλμ 

Αρθρο 4 

ΠΡΟΔΙΑΓΡΑΦΕΣ ΕΓΚΑΤΑΣΤΑΣΕΩΝ 

I. ΠΡΟΔΙΑΓΡΑΦΕΣ ΑΘΛΗΤΙΚΩΝ ΧΩΡΩΝ 

1. ΣΤΟΙΧΕΙΑ ΓΗΠΕΔΟΥ 

α.Έκταση : 400.000 τ.μ. κατ’ ελάχιστον 

β. Μορφολογία εδάφους : σχετικά επίπεδη 

2. ΣΤΟΙΧΕΙΑ ΑΓΩΝΙΣΤΙΚΟΥ ΧΩΡΟΥ (ΠΙΣΤΑΣ) 

α. μήκος πίστας : 2,5 χλμ. - 8,0 χλμ. 

β. ελάχιστο πλάτος πίστας : 12,0 μ. (εκτός της ευθείας 
εκκίνησης - επιτάχυνσης) 

γ. πλάτος πίστας στην ευθεία εκκίνησης : 15,0 μ. κατ’ 
ελάχιστον 

δ. μήκος ευθείας εκκίνησης : 250μ. κατ’ ελάχιστον 

ε. κλίσεις πίστας : κατά μήκος σύμφωνα με τους κα¬ 
νονισμούς της Διεθνούς Ομοσπονδίας Αυτοκινήτου (ΓΙΑ) 
και της Διεθνούς Ομοσπονδίας Μοτοσικλετών (ΡΙΜ) : 
εγκάρσια σύμφωνα με τους κανονισμούς των ΡΙΑ και 
ΡΙΜ 

3. ΣΤΟΙΧΕΙΑ ΣΥΜΠΛΗΡΩΜΑΤΙΚΩΝ ΕΞΥΠΗΡΕΤΗΣΕΩΝ 

ΑΓΩΝΙΣΤΙΚΟΥ ΧΩΡΟΥ 

3.1. Βοηθητικός δρόμος εξυπηρέτησης Πίστας (δθΓνίσσ 
Βοαά) παράλληλα της Πίστας για κίνηση και βαρέων 
οχημάτων : Ελάχιστο πλάτος 3,0 μ. 

3.2. Περιφράξεις και λοιπές ρυθμίσεις και διαμορφώ¬ 
σεις ασφαλείας πίστας : 

Αριθμός, τρόπος κατασκευής, υλικά και θέσεις σύμ¬ 
φωνα με τους κανονισμούς των αντίστοιχων με τους 
Αγώνες των μηχανοκίνητων Διεθνών Ομοσπονδιών. 

3.3. Οδικές προσβάσεις (είσοδοι - έξοδοι) στην πί¬ 
στα: 

1. πλάτος κατ’ ελάχιστον 8,0 μ. 

2. Σημεία πρόσβασης από το βοηθητικό δρόμο ανά 
500,0 μ. 

3.4. Χώρος συντήρησης και επισκευών (Ρίίε) συνολικής 
έκτασης κατ’ ελάχιστον 1.800 τμ.: 

1. Δέκα οχτώ (18) τουλάχιστον χώροι (Βοχθδ), έκα¬ 
στος με παροχές ηλεκτρικού ρεύματος, ύδρευσης, πε¬ 
πιεσμένου αέρα, συστήματος πυρόσβεσης, συλλογής 
σκουπιδιών κ,λ.π 

2. Διάδρομος Ρίίε αυστηρά φυλασσόμενος, σύμφωνα 
με τις τεχνικές προδιαγραφές των ΓΙΑ και ΡΙΜ 

3. Χώρος επιτηρούμενης στάθμευσης (ΡαΐΌ ΡθΓπιό), 
αυστηρότατα φυλασσόμενος, έκτασης κατ' ελάχιστον 
500 τμ. 

3.5. Χώρος στάθμευσης βοηθητικών οχημάτων (ασθε¬ 
νοφόρα, πυροσβεστικά, γερανοφόρα): 

1. κατ’ ελάχιστον 2.500 τ.μ. 


2. εσωτερικά της πίστας, πλησίον του χώρου Διεύ¬ 
θυνσης Αγώνων και με άμεση πρόσβαση στον δαη/ίσσ 
Ηοαά. 

3.6. Θέσεις παρατήρησης και ελέγχου πίστας : 

Σε σημεία που να εξασφαλίζουν καθαρή ορατότητα 
μεταξύ τους. 

3.7. Σήμανση : 

Πλήρης σήμανση του χώρου και φωτεινή σηματοδό¬ 
τηση κατά τους κανονισμούς των ΡΙΑ και ΡΙΜ. 

3.8. Φωτισμός : 

Επαρκής φωτισμός με τρόπο και μέσα που εξασφαλί¬ 
ζουν την ορατότητα και την ασφαλή οδήγηση, σύμφωνα 
με τους κανονισμούς των ΡΙΑ και ΡΙΜ 

3.9. Τούνελ πρόσβασης στο εσωτερικό της πίστας : 

1. Διαστάσεις : ελάχιστο πλάτος 6,0 μ. και ελάχιστο 
καθαρό ύψος 3,0 μ. 

2. Αριθμός : Τουλάχιστον 1 

II. ΠΡΟΔΙΑΓΡΑΦΕΣ ΚΤΙΡΙΑΚΩΝ ΚΑΙ ΣΥΝΑΦΩΝ 
ΕΓΚΑΤΑΣΤΑΣΕΩΝ 

Μόνιμες κατασκευές 

Α. ΧΩΡΟΙ ΔΙΟΙΚΗΣΗΣ ΟΡΓΑΝΩΣΗΣ ΑΓΩΝΩΝ ΚΑΙ ΦΙ¬ 
ΛΟΞΕΝΙΑΣ 

1. Διεύθυνση Αγώνα : 30,0 τ.μ, τουλάχιστον . 

2. Αίθουσα υποδοχής : 20,0 τ.μ. τουλάχιστον. 

3. Γραμματεία Αγώνων : 2 χ 20,0 τ.μ. : 40,0 τ.μ. του¬ 
λάχιστον. 

4. Αίθουσα χρονομέτρων (+ \Ν. Ο.) : 25,0 τ.μ. τουλάχι¬ 
στον. 

5. Αίθουσα επιθεωρητών πίστας (+ \Λ/.0.) : 30,0 τ.μ. 
τουλάχιστον. 

6. Αίθουσα συνεδριάσεων αγωνοδικών (+ \Λ/.0.) : 40,0 
τ.μ. τουλάχιστον. 

7. Αίθουσα ελέγχου οπτικό - ακουστικών μέσων : 40,0 
τ.μ. τουλάχιστον. 

8. Γραφεία Διοίκησης Αυτοκινητοδρομίου (+ \Λ/.0.) : 
150,0 τ.μ. τουλάχιστον. 

9. Αίθουσες φιλοξενίας (+ \Λ/.0.) : 60,0 τ.μ. τουλάχι¬ 
στον. 

10. Αίθουσα επισήμων (+ \Ν. Ο.) : 80,0 τ.μ. τουλάχι¬ 
στον. 

11. Ββτ - Εστιατόριο προσκεκλημένων (+ \Ν. Ο.) : 150,0 
τ.μ. τουλάχιστον. 

12. Ιατρείο - Α' Βοήθειες (+ \Α/.0.) : 50,0 τ.μ. τουλάχι¬ 
στον. 

13. Γραφείο Αστυνομικού Επιθεωρητή (+ \Α/.0.) : 20,0 
τ.μ. τουλάχιστον. 

14. Βάθρο Απονομών : 25,0 τ.μ, τουλάχιστον. 

Β. ΧΩΡΟΙ ΤΥΠΟΥ 

1. Αίθουσα τύπου : 100,0 τ.μ. τουλάχιστον 

2. Αίθουσα ενημέρωσης (όπθίίηρ) : 50,0 τ.μ. τουλάχι¬ 
στον 

3. Αίθουσα συνεντεύξεων (Τ.ν.) : 40,0 τ.μ. τουλάχι¬ 
στον 

4. Καμπίνες αναμετάδοσης αγώνων : 4 χ 4,0 τ.μ.: 16,0 
τ.μ. τουλάχιστον 

Γ. ΧΩΡΟΙ ΑΓΩΝΙΖΟΜΕΝΩΝ 

1. Τρεις (3) τουλάχιστον μονάδες αποδυτηρίων με 1Λ/.0- 
ντουζ.: 3 χ 25,0 τ.μ : 75, 0 τ.μ. 

2. Χώροι στάθμευσης (ΡαάάοοΙο) Οχημάτων Συμμετε- 
χόντων : 15.000 τ.μ. κατ’ ελάχιστον 

Δ. ΧΩΡΟΙ ΚΟΙΝΟΥ 

1. Κερκίδες : Κύρια κερκίδα στο σημείο εκκίνησης και 
τερματισμού, 2.500 θέσεων. 

2. Κυλικεία - Εστιατόρια κοινού : 100,0 τ.μ. χ 2 = 200,0 τ.μ. 

3. νν.Ο. κοινού (ανδρών - γυναικών) : 20 μονάδες σε 
τρεις τουλάχιστον ομάδες 

4. Χώροι στάθμευσης κοινού σε δύο ή περισσότερες 
θέσεις : κατ’ ελάχιστον 5.000 τ.μ. 

Είναι δυνατόν να προταθούν περισσότερα του ενός 
σημεία τοποθέτησης κερκίδων (μονίμων ή προσωρινών) 
σε περιοχές ενδιαφέροντος, σύμφωνα με τη χάραξη 
της πίστας. 

Σε κάθε ένα από τα πρόσθετα αυτά σημεία τοποθέτη¬ 
σης κερκίδων να υπάρχουν αντίστοιχες , μόνιμες ή προ¬ 
σωρινές, εξυπηρετήσεις σε κυλικεία και \Λ/0. κοινού . 

Ε. ΛΟΙΠΟΙ ΧΩΡΟΙ ΚΑΙ ΕΓΚΑΤΑΣΤΑΣΕΙΣ ΥΠΟΣΤΗΡΙΞΗΣ 

1. Ελικοδρόμιο 

2. Πιθανός χώρος στάθμευσης κινητής μονάδας χει¬ 
ρουργείου με τις απαραίτητες 

εξυπηρετήσεις υποδομών 

3. Μονάδα συντήρησης της εγκατάστασης όπως στέ¬ 
γαστρα μηχανημάτων συντήρησης και 

κλειστός αποθηκευτικός χώρος υλικών 

4. Θέση συγκομιδής και διαχείρισης στερεών και 
υγρών αποβλήτων 

5. Πύργοι Τ.ν. σε κατάλληλα σημεία κατά μήκος της 
πίστας 

Ως προς τις προδιαγραφές των ανωτέρω εγκαταστά¬ 
σεων ισχύουν οι κείμενες διατάξεις. 

III. ΠΡΟΔΙΑΓΡΑΦΕΣ ΗΛΕΚΤΡΟΜΗΧΑΝΟΛΟΓΙΚΩΝ 
ΕΓΚΑΤΑΣΤΑΣΕΩΝ & ΕΞΟΠΛΙΣΜΟΥ 

1. Εξοπλισμός χρονομετρήσεων και επεξεργασίας 
δεδομένων : Κάλυψη της γραμμής εκκίνησης, τερμα¬ 
τισμού και τριών ενδιάμεσων σημείων με τηλεμετρικά 
συστήματα αυτόματης χρονομέτρησης (ΐΓαηδροηάβΓε) 
και κάμερες τηλεοπτικών λήψεων. 

2. Ηλεκτροπαραγωγό Ζεύγος και Τροφοδοτικά αδιά¬ 
λειπτου λειτουργίας (ϋΡ3): Κατάλληλα για την κάλυψη 
των ελάχιστων απαιτήσεων ασφαλείας, αγώνων κλπ. 

3. Μέσα διάσωσης : Πλήρης εξοπλισμός φορητών μέ¬ 
σων και ένα τουλάχιστον όχημα άμεσης επέμβασης 
απεγκλωβισμού (Ρίν). 

4. Ασθενοφόρα οχήματα: Τουλάχιστον ένα, πλήρως 
εξοπλισμένο Α & Β τύπου, υποχρεωτικά κατά την δι¬ 
άρκεια διεξαγωγής των αγώνων 

5. Πυροσβεστικά μέσα : Τα απαραίτητα φορητά και 
σταθερά μέσα 

6. Πυροσβεστικό όχημα : Τουλάχιστον ένα υποχρεω¬ 
τικά κατά την διάρκεια διεξαγωγής των αγώνων 

7. Γέρανός αυτοκινούμενος : Δυνατότητας 2 τόνων 

8. Μεγαφωνικές εγκαταστάσεις : Κάλυψη των απαραί¬ 
τητων χώρων με ένταση μέχρι 120 ΩΒ για τους θεατές 
και ιδιαίτερη εγκατάσταση για τους χώρους ΡαάάοοΙκ, 
Ρίίδ κ.λ.π. 

9. Οθόνες πληροφόρησης θεατών: Αριθμός ανάλογος 
με τις θέσεις των κερκίδων 

10. Μέσα επικοινωνίας με τους Κριτές Σηματωρούς 
και Στελέχη των αγώνων : Απαραίτητος αριθμός σε 
πομποδέκτες υψηλών συχνοτήτων (\/ΗΡ/υΗΡ) 

11. Εξυπηρετήσεις χώρων Ρίίδ με δίκτυα Η/Υ, Τ.ν., Ηλε¬ 
κτρισμού και Τηλεφώνου 

12. Εξυπηρετήσεις Βοχθδ : Όπως στην παραπάνω πα¬ 
ράγραφο 11 και επιπλέον Ρεύμα Τριφασικό, αέρα, νερό 
πόσιμο και αποχετεύσεις 


13. Εξυπηρετήσεις Ρ3άάοοΙ<5 : Ότι αναφέρεται στις 
παραπάνω παραγράφους 11 και 12 και επιπλέον πρόβλε¬ 
ψη για τουλάχιστον 20 Ρευματοδότες Τριφασικού και 
20 Ρευματοδότες Μονοφασικού ρεύματος, ελάχιστης 
ισχύος 3 χ 40 Α και 40 Α αντίστοιχα. 

14. Υποσταθμός Δ.Ε.Η. 

Άρθρο 5 

ΔΙΑΔΙΚΑΣΙΑ ΕΓΚΡΙΣΗΣ ΕΓΚΑΤΑΣΤΑΣΗΣ 
ΑΥΤΟΚΙΝΗΤΟΔΡΟΜΙΟΥ 

1.Έγκριση σκοπιμότητας 

Η έγκριση σκοπιμότητας χορηγείται με απόφαση του 
Γενικού Γραμματέα του ΕΛΛΗΝΙΚΟΥ ΟΡΓΑΝΙΣΜΟΥ ΤΟΥ¬ 
ΡΙΣΜΟΥ (ΕΟΤ), η οποία εγκρίνεται από τον Υπουργό 
Τουριστικής Ανάπτυξης και ισχύει για δύο έτη. Αν στο 
διάστημα αυτό εκδοθεί έγκριση καταλληλότητας οικο¬ 
πέδου, η διάρκεια ισχύος της έγκρισης σκοπιμότητας 
ακολουθεί την ισχύ της έγκρισης αυτής. 

Για την έγκριση σκοπιμότητας υποβάλλεται στην αρ¬ 
μόδια Διεύθυνση του ΕΟΤ φάκελος σε τρεις σειρές με 
τα παρακάτω δικαιολογητικά : 

α) Αίτηση με όλα τα στοιχεία του κυρίου ή του νομέα 
του γηπέδου. 

β) Χάρτη της ευρύτερης περιοχής σε κλίμακα 1:25.000 
έως 1:50.000 όπου σημειώνεται με ευκρίνεια η ακριβής 
θέση του γηπέδου, το υφιστάμενο οδικό δίκτυο, η έδρα 
του πλησιέστερου Ο.Τ.Α., το πλησιέστερο λιμάνι, αερο¬ 
δρόμιο, το πλησιέστερο Νοσοκομείο ή Κέντρο Υγείας 
και Σταθμός Πυροσβεστικής. Πρέπει να σημειώνονται 
επίσης οι υφιστάμενες ξενοδοχειακές μονάδες με την 
κατηγορία και την δυναμικότητά τους, εντός της ακτί¬ 
νας 100 χλμ, οι οποίες σύμφωνα με τα άρθρα 2 και 3 
του παρόντος είναι απαραίτητες για τη λειτουργική 
υποστήριξη του αυτοκινητοδρομίου. 

γ) Τοπογραφικό διάγραμμα του γηπέδου σε κλίμακα 
1:2000 στο οποίο σημειώνονται: 
γα) Οι υψομετρικές καμπύλες 
γβ) Τα όρια της ιδιοκτησίας και οι όμοροι ιδιοκτήτες 
γγ) Οι διαστάσεις, το εμβαδόν του γηπέδου και ο 
προσανατολισμός του 

γδ) Οι ισχύοντες όροι δόμησης θεωρημένοι από το 
αρμόδιο Πολεοδομικό Γ ραφείο 
γε)Υπεύθυνη δήλωση του αιτούντος ότι είναι ιδιοκτή¬ 
της του γηπέδου που απεικονίζεται στο τοπογραφικό 
διάγραμμα 

γστ) Τα κτίρια που τυχόν υπάρχουν εντός του γη¬ 
πέδου καθώς και τυχόν δίκτυα ηλεκτρισμού, φυσικού 
αερίου, υδροδότησης και άλλων παροχών, 
γζ) Η κύρια οδός προσπέλασης 
γη) Τα σημεία λήψης των φωτογραφιών 
δ) Φωτογραφίες του γηπέδου και των εντός αυτού 
υπαρχόντων κτισμάτων και άλλων στοιχείων ενδιαφέ¬ 
ροντος. 

ε) Έκθεση περιβαλλοντικών στοιχείων και υποδομών 
που περιλαμβάνει: 

εα) Περιγραφή του φυσικού περιβάλλοντος το γήπεδο 
και την ευρύτερη περιοχή με αναφορά στα γεωμορφο- 
λογικά στοιχεία, στη χλωρίδα, στα επιφανειακά ύδατα 
και στις προστατευόμενες περιοχές (εθνικοί δρυμοί, 
περιοχές ΝΑΤΩΒΑ). 

εβ) Περιγραφή δομημένου περιβάλλοντος και χρήσεων 
γης στην ευρύτερη περιοχή με αναφορά στα αστικά 
κέντρα και τους οικισμούς, στις τουριστικές υποδομές 

και εγκαταστάσεις, στις βιομηχανικές, γεωργικές και 
λοιπές χρήσεις, στα μνημεία και τους αρχαιολογικούς 
χώρους. 

εγ) Περιγραφή των υποδομών με αναφορά στην 
προσπέλαση και τις συγκοινωνιακές υποδομές (οδικό 
δίκτυο, λιμάνια, αεροδρόμια), στη δυνατότητα υδρο- 
δότησης, ηλεκτροδότησης, σύνδεσης με φυσικό αέριο, 
αποχέτευσης και τηλεφωνικής σύνδεσης. 

στ) Τεχνική και οικονομική έκθεση που περιλαμβά¬ 
νει: 

στα) Το αναλυτικό κτιριολογικό πρόγραμμα του προ- 
τεινόμενου αυτοκινητοδρομίου (συμπεριλαμβανομένων 
των απαραίτητων χαρακτηριστικών της πίστας και των 
συναφών της εγκαταστάσεων, καθώς και των προτεινο- 
μένων κτιριακών κατασκευών και άλλων διαμορφώσεων) 
και το προτεινόμενο πρόγραμμα λειτουργίας του. 

στβ) Το προεκτιμώμενο κόστος για τα επιμέρους τμή¬ 
ματα της εγκατάστασης, 
στγ) Την προβλεπόμενη απασχόληση 
ζ) Έκθεση βιωσιμότητας που περιλαμβάνει: 
ζα) Στοιχεία επαγγελματικής δραστηριότητας και 
εμπειρίας του αιτούντος . 

ζβ) Περιγραφή του επενδυτικού σχεδίου με αναφορά 
στις υπηρεσίες που θα προσφέρονται από το αυτοκι¬ 
νητοδρόμιο στο χρονοδιάγραμμα υλοποίησης. 

ζγ) Αναφορά στις χρηματοδοτικές πηγές (ιδιωτική 
συμμετοχή, τραπεζικό δάνειο, επιχορηγήσεις). 

ζδ) Σύνδεση του αυτοκινητοδρομίου με τις τουριστικές 
υποδομές στην ευρύτερη περιοχή, 
ζε) Εκτίμηση βιωσιμότητας 

2. Περιβαλλοντική αδειοδότηση 

Οι ενδιαφερόμενοι υποβάλλουν στην αρμόδια υπηρε¬ 
σία του Υ.ΠΕ.ΧΩ.Δ.Ε. αίτηση και Μελέτη Περιβαλλοντικών 
Επιπτώσεων και λοιπά απαιτούμενα δικαιολογητικά για 
την έγκριση των περιβαλλοντικών όρων. Η έγκριση αυτή 
αποτελεί απαραίτητο δικαιολογητικά για την έγκριση 
καταλληλότητας του γηπέδου. Η Μελέτη Περιβαλλοντι¬ 
κών Επιπτώσεων συντάσσεται σύμφωνα με την ισχύ- 
ουσα νομοθεσία (ν. 3010/2002 (Φ.Ε.Κ. 91 τ. Α'), υπ’ αριθμ. 
15393/2002 (Φ.Ε.Κ. 1022 τ. Β') κοινή υπουργική απόφαση, 
την υπ’ αριθμ. 11014/703/Φ104/14.3.2003 (Φ.Ε.Κ. 332 τ.Α') 
κοινή υπουργική απόφαση, καθώς και την υπ’ αριθμ. 
1661/1994 (Φ.Ε.Κ. 786 τ.Β') κοινή υπουργική απόφαση]. 

3. Έγκριση καταλληλότητας γηπέδου 

Η έγκριση καταλληλότητας χορηγείται με απόφαση 
του Γενικού Γραμματέα του ΕΟΤ. Για την έγκριση αυτή 
υποβάλλεται πλήρης φάκελος σε πέντε σειρές με τα 
δικαιολογητικά του άρθρου 6 του παρόντος, στην αρ¬ 
μόδια Διεύθυνση του ΕΟΤ. 

Οι δύο από τις ως άνω σειρές διαβιβάζονται στην 
αρμόδια Διεύθυνση Τεχνικών Υπηρεσιών της Γενικής 
Γραμματείας Αθλητισμού του Υπουργείου Πολιτισμού, 
προκειμένου εντός προθεσμίας δύο μηνών από την 
ημερομηνία παραλαβής των φακέλων, να εξετάσει το 
θέμα και να επιστρέφει τη μία σειρά στον ΕΟΤ, συνο- 
δευόμενη από σχετικό έγγραφο της υπηρεσίας αυτής 
με τη σύμφωνη γνώμη της ή με τυχόν παρατηρήσεις ή 
υποδείξεις της. Η εν λόγω Υπηρεσία μπορεί να ζητήσει, 
εάν το κρίνει σκόπιμο, και πρόσθετα στοιχεία, πέραν 
των προβλεπόμενων στο παρόν διάταγμα , προκειμένου 
να διαμορφώσει γνώμη. 

Σε περίπτωση που η εν λόγω υπηρεσία απορρίψει τη 
δημιουργία αυτοκινητοδρομίου, ή οι τυχόν παρατηρή¬ 


σεις της δεν είναι δυνατό να ικανοποιηθούν, για λόγους 
που αφορούν στον επενδυτή ή ακόμη και για αντικειμε¬ 
νικούς λόγους, η αίτηση καταλληλότητας απορρίπτεται 
εκ μέρους του ΕΟΤ. Γ ια την έγκριση ή απόρριψη ακο¬ 
λουθείται διαδικασία ανάλογη της προβλεπόμενης για 
τις ξενοδοχειακές εγκαταστάσεις. 

Η έγκριση καταλληλότητας οικοπέδου για τη δημι¬ 
ουργία αυτοκινητοδρομίου ισχύει για δύο (2) χρόνια και 
η ανανέωσή της είναι δυνατή με σχετική αίτηση του 
επενδυτή, σύμφωνα με τα ισχύοντα κατά τον χρόνο 
της ανανέωσης. 

4.Έγκριση αρχιτεκτονικής μελέτης 

Υποβάλλεται πλήρης φάκελος σε πέντε σειρές με τα 
δικαιολογητικά του άρθρου 7 του παρόντος στην αρμό¬ 
δια Διεύθυνση του ΕΟΤ. Οι δύο από τις ως άνω σειρές 
διαβιβάζονται στην αρμόδια Διεύθυνση Τεχνικών Υπη¬ 
ρεσιών της Γ.Γ.Α. του Υπουργείου Πολιτισμού, προκειμέ¬ 
νου εντός προθεσμίας δύο μηνών από την ημερομηνία 
παραλαβής των φακέλων, να εξετάσει το θέμα και να 
επιστρέφει τη μία σειρά στον ΕΟΤ, συνοδευόμενη από 
σχετικό έγγραφο της υπηρεσίας αυτής με τη σύμφωνη 
γνώμη της ή με τυχόν παρατηρήσεις ή υποδείξεις της 
για το αθλητικό τμήμα των εγκαταστάσεων. Η εν λόγω 
Υπηρεσία μπορεί να ζητήσει, εάν το κρίνει σκόπιμο, και 
πρόσθετα στοιχεία, πέραν των προβλεπόμενων στο 
παρόν διάταγμα, προκειμένου να διαμορφώσει γνώμη. 

Σε περίπτωση που η εν λόγω υπηρεσία απορρίψει τη 
δημιουργία του αυτοκινητοδρομίου ή οι τυχόν παρα¬ 
τηρήσεις της δεν είναι δυνατό να ικανοποιηθούν, για 
λόγους που αφορούν στον επενδυτή ή ακόμη και για 
αντικειμενικούς λόγους, η αίτηση έγκρισης της αρχι¬ 
τεκτονικής μελέτης απορρίπτεται εκ μέρους του ΕΟΤ. 
Για την έγκριση ή απόρριψη της μελέτης ακολουθείται 
η διαδικασία που προβλέπεται για τις ξενοδοχειακές 
εγκαταστάσεις. 

Η έγκριση αρχιτεκτονικής μελέτης από τον ΕΟΤ ισχύ¬ 
ει για τέσσερα (4) χρόνια. Αν στο διάστημα αυτό εκδοθεί 
οικοδομική άδεια, η διάρκεια ισχύος της έγκρισης του 
ΕΟΤ, ακολουθεί τη διάρκεια ισχύος της οικοδομικής 
αδείας. Αν μετά την παρέλευση της τετραετίας δεν έχει 
εκδοθεί οικοδομική άδεια ή η άδεια που έχει εκδοθεί 
μείνει ανεκτέλεστη και λήξει, απαιτείται ανανέωση των 
εγκρίσεων του ΕΟΤ, σύμφωνα με τα ισχύοντα κατά το 
χρόνο ανανέωσης. 

Αρθρο 6 

ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΚΡΙΣΗ 
ΚΑΤΑΛΛΗΛΟΤΗΤΑΣ ΓΗΠΕΔΟΥ 

1) Αίτηση που να περιέχει όλα τα στοιχεία του ιδιοκτή¬ 
τη ή νομέα του γηπέδου. Σε περίπτωση που έχει συστα- 
θεί εταιρεία, υποβάλλεται αντίγραφο του καταστατικού 
της και το Φ.Ε.Κ. που έχει δημοσιευθεί (Υπόδειγμα 1 του 
άρθρου 9 του παρόντος ). 

2) Χάρτης της ευρύτερης περιοχής (Υπόβαθρο Γ.Υ.Σ.) 
σε κλίμακα 1:50.000 ή 1:25.000, όπου σημειώνεται με 
ευκρίνεια η ακριβής θέση του γηπέδου, ο συσχετισμός 
του με δημόσιους χώρους (εκκλησία, πλατεία κ.λ.π.), η 
ακτή αν πρόκειται για παραθαλάσσιο γήπεδο, η σύνδεσή 
του με το οδικό και τα λοιπά δίκτυα τεχνικής υποδο¬ 
μής της ευρύτερης περιοχής, η χιλιομετρική απόσταση 
από τον πλησιέστερο οικισμό και έδρα Ο.Τ.Α., καθώς 
και η χιλιομετρική απόσταση από κρατικό νοσοκομείο 
ή Κέντρο Υγείας, αεροδρόμιο και λοιπά στοιχεία του 
άρθρου 3 του παρόντος. 

3) Τοπογραφικό διάγραμμα του γηπέδου με υψομετρι¬ 
κές καμπύλες σε κλίμακα 1:2000, όπου σημειώνονται: 

α. Ο προσανατολισμός του γηπέδου. 

β. Τα όρια της ιδιοκτησίας με χαρακτηρισμό των γω¬ 
νιών με κεφαλαία γράμματα (Α,Β,Γ, κ.λ.π.) και οι όμοροι 
ιδιοκτήτες. 

γ. Οι διαστάσεις και ο υπολογισμός του εμβαδού της 
ιδιοκτησίας. 

δ. Οι ισχύοντες όροι δόμησης καθώς και βεβαίωση 
σύμφωνα με το υπόδειγμα (3) του άρθρου 9 του παρό¬ 
ντος, θεωρημένα πρόσφατα από την αρμόδια Πολεο- 
δομική Υπηρεσία. 

ε. Το οικοδομήσιμο τμήμα του γηπέδου, σύμφωνα με 
τις ισχύουσες διατάξεις. Ο μηχανικός δηλώνει στο τοπο- 
γραφικό, ότι το γήπεδο είναι οικοδομήσιμο και σύμφωνο 
με τις σχετικές διατάξεις. 

ζ. Τυχόν υφιστάμενα κτίσματα εντός του γηπέδου και 
των όμορων ιδιοκτησιών. Στην περίπτωση που υφίστα- 
νται στο γήπεδο κτίσματα δηλώνεται από το μηχανικό 
αν πρόκειται να κατεδαφισθούν ή να διατηρηθούν και 
να ενταχθούν στο αυτοκινητοδρόμιο. 

η. Ο δρόμος προσπέλασης, το πλάτος, ο χαρακτηρι¬ 
σμός του (Δημοτικός, Κοινοτικός ή Κοινόχρηστος Αγρο¬ 
τικός δρόμος) και η κατάσταση βατότητάς του, που 
βεβαιώνονται και από τον αντίστοιχο ΟΤΑ, σύμφωνα με 
το υπόδειγμα (2) του άρθρου 9 του παρόντος. 

θ. Οι γωνίες λήψης των φωτογραφιών της επόμενης 
παραγράφου. 

ι. Υπεύθυνη δήλωση του ιδιοκτήτη για τα όρια του 
γηπέδου. 

4) Σειρά φωτογραφιών με επισήμανση του γηπέδου 
της εγκατάστασης, καθώς και φωτογραφίες της ευρύ¬ 
τερης περιοχής, για πλήρη φωτογραφική τεκμηρίωση. 
Η παρουσίαση των φωτογραφιών θα γίνεται σε πίνακα 
μεγέθους ϋΙΝ Α4, στις οποίες σημειώνονται η ημερο¬ 
μηνία λήψης και τα στοιχεία του ιδιοκτήτη. Στην περί¬ 
πτωση παραθαλάσσιων γηπέδων πρέπει υποχρεωτικά 
να υπάρχει φωτογραφία της παραλίας όπου εφάπτεται 
το γήπεδο. 

5) Τεχνική έκθεση που περιλαμβάνει: 

α. Θέση του γηπέδου : Νομός, ΟΤΑ, τοποθεσία και 
αποστάσεις από τον πλησιέστερο οικισμό , από ημια¬ 
στικά (με πληθυσμό μεγαλύτερο των 2.000 κατοίκων) 
και αστικά (με πληθυσμό μεγαλύτερο των 10.000 κα¬ 
τοίκων) κέντρα, από σημαντικούς τουριστικούς πόλους 
και πόρους της περιοχής. 

β. Περιγραφή του περιβάλλοντος χώρου. Ιδιαίτερα 
πρέπει να περιγραφούν το φυσικό και δομημένο περι¬ 
βάλλον και η συμβατότητα της προτεινόμενης εγκατά¬ 
στασης με τις υφιστάμενες χρήσεις γης. 

γ. Νομικό καθεστώς δόμησης ( ΖΟΕ, εκτός σχεδίου) 

δ Χαρακτηριστικά εγκατάστασης (περιγραφή όλων 
των χώρων καθώς και της διάταξής τους, στοιχεία πί¬ 
στας κ.λ.π.). 

ε. Στοιχεία της υπάρχουσας γενικής και ειδικής του¬ 
ριστικής υποδομής και λοιπών υποδομών της ευρύτε¬ 
ρης περιοχής : δυνατότητες ηλεκτροδότησης (ύπαρξη 
δικτύου χαμηλής ή μέσης τάσης, απόσταση από τον 
πλησιέστερο υποσταθμό της Δ.Ε.Η., διαθέσιμη ηλεκτρι¬ 
κή ισχύς κ.λ.π.), δυνατότητα υδροδότησης, δυνατότητα 
τηλεφωνικής σύνδεσης, υφιστάμενα καταλύματα, λοι¬ 
πές τουριστικές επιχειρήσεις και εγκαταστάσεις ειδικής 
τουριστικής υποδομής. 


στ. Πίνακας αποστάσεων σύμφωνα με το υπόδειγμα 
(5) του άρθρου 9 του παρόντος συμπληρωμένος από 
το μηχανικό. 

6) Έκθεση Ειδικών Στοιχείων Περιβάλλοντος όπως : 

Γ εωγραφικό Περιβάλλον : Γ ενική περιγραφή και φυσι¬ 
ογνωμία της περιοχής με επισήμανση βιομηχανιών ή βι¬ 
οτεχνιών, αγωγών λυμάτων κ.λ.π. σε ακτίνα τουλάχιστον 
δέκα (10) χλμ. από το αυτοκινητοδρόμιο, συμβατότητα 
της προτεινόμενης δραστηριότητας με τις υφιστάμενες 
χρήσεις γης κ.λ.π. 

7) Σχέδιο Γενικής Διάταξης σε κλίμακα 1:2000 και σε 
επίπεδο προμελέτης με την πίστα και τις συμπληρω¬ 
ματικές υποστηρικτικές της εγκαταστάσεις, την ογκο¬ 
μετρία των προτεινόμενων κτιρίων και διαμορφώσεων 
που καθορίζονται με περιγράμματα (περιτυπώματα) και 
σχηματικές τομές κτιρίων. Ακόμη, φαίνονται τα ύψη των 
κτιρίων, ο αριθμός των ορόφων αυτών (υπόγεια, ισόγεια 
κ.λ.π.), καθώς και οι στάθμες του φυσικού και τελικά 
διαμορφωμένου εδάφους. Διασαφηνίζεται ότι τα πα¬ 
ραπάνω στοιχεία είναι προσεγγιστικά και σκοπός τους 
είναι να συμβάλλουν στο σχηματισμό καθαρής γενικής 
εικόνας της συνολικής εγκατάστασης και των επιμέρους 
στοιχείων της (πίστα και συμπληρωματικές της εγκατα¬ 
στάσεις, δρόμοι, κτίρια και λοιπές διαμορφώσεις), στο 
στάδιο της καταλληλότητας. Επιπλέον εμφανίζονται οι 
χώροι στάθμευσης, οι προσπελάσεις, οι θέσεις υδρολη¬ 
ψίας, το βασικό δίκτυο δρόμων κ.λ.π. 

Ειδικότερα για τη χάραξη της πίστας και τις συμπλη¬ 
ρωματικές υποστηρικτικές της εγκαταστάσεις το σχέ¬ 
διο πρέπει να είναι υπογεγραμμένο από ειδικό σύμβουλο 
για παρόμοιες χαράξεις και να είναι προεγκεκριμένο 
ως προς την ασφάλεια και την καταλληλότητα των 
υποδομών από τις Διεθνείς Ομοσπονδίες μηχανοκίνητου 
αθλητισμού (ΕΙΑ και ΡΙΜ) ή τις αντίστοιχες ελληνικές 
ομοσπονδίες . 

8) Υπεύθυνη δήλωση του αιτούντα του ν. 1599/1986 ότι 
είναι ιδιοκτήτης ή νομέας του γηπέδου, που ορίζεται 
στο τοπογραφικό διάγραμμα με τα στοιχεία Α, Β, Γ, 

κ.λ.π., εμβαδού.μ2 όπως το υπόδειγμα 4 του άρθρου 

9 του παρόντος. Σε περίπτωση περισσοτέρων του ενός 
εξ αδιαιρέτου ιδιοκτητών, υποβάλλονται είτε ανεξάρτη¬ 
τες δηλώσεις, είτε κοινή δήλωση, όπου αναγράφονται 
τα στοιχεία όλων και υπογράφεται από όλους. Ο κάθε 
ιδιοκτήτης δηλώνει το ποσοστό συνιδιοκτησίας του και 
το σύνολο των ποσοστών πρέπει να καλύπτει το 100% 
της ιδιοκτησίας. Επίσης πρέπει να δηλώνεται ότι: 1) το 
γήπεδο αποτελεί ενιαία έκταση, που δεσμεύεται στο 
σύνολό της για τη δημιουργία του αυτοκινητοδρομί¬ 
ου και 2) για οποιαδήποτε μελλοντική αποδέσμευση 
τμήματος του γηπέδου, απαιτείται η σύμφωνη γνώμη 
του Ε.Ο.Τ. Ακόμη στην υπεύθυνη δήλωση σημειώνεται 
αν το γήπεδο ή μέρος του αποτελεί χαρακτηρισμένη 
δασική έκταση και ότι δεν αποτελεί προϊόν κατάτμησης 
αγροτικού κλήρου ή δασικής έκτασης. Η δημιουργία 
αυτοκινητοδρομίου σε γήπεδο επί του οποίου υπάρχει 
συγκυριότητα χωρίς τη συμφωνία όλων των συγκυριών 
δεν είναι δυνατή. 

9) Λοιπές βεβαιώσεις - έγγραφα από συναρμοδίους 
φορείς : 

α. Βεβαίωση της αρμόδιας υπηρεσίας για τον τρόπο 
ύδρευσης σε πόσιμο και μη νερό του αυτοκινητοδρο¬ 
μίου. Εφ’ όσον συμπληρωματική ύδρευση (μη πόσιμο) 
γίνεται από γεώτρηση, θα προσκομίζεται άδεια χρή- 

σης και εκτέλεσης έργου σύμφωνα με τις διατάξεις 
του ν.1739/1987 και των εκτελεστικών διαταγμάτων του, 
από την οποία να προκύπτει ότι επαρκεί η ποσότητα 
νερού της γεώτρησης για την κάλυψη των αναγκών 
της μονάδας. 

β. Κυκλοφοριακή σύνδεση του γηπέδου με το δρόμο 
προσπέλασης, εγκεκριμένη από την αρμόδια καθ’ ύλην 
και κατά τόπο κρατική υπηρεσία. 

γ. Βεβαίωση πολεοδομικού γραφείου ως υπόδειγμα 
(3) του άρθρου 9 του παρόντος. 

10) Έγκριση περιβαλλοντικών όρων. 

Τα παραπάνω δικαιολογητικά (2-7) πρέπει να υποβάλ¬ 
λονται σε πέντε (5) αντίτυπα, σφραγισμένα και υπογε¬ 
γραμμένα από τους κατά νόμο αρμόδιους διπλωματού¬ 
χους μηχανικούς και λοιπούς ειδικούς για τη χάραξη 
πίστας αυτοκινητοδρομίου συμβούλους. 

Αρθρο 7 

ΔΙΚΑΙΟΛΟΓΗΤΙΚΑ ΕΓΚΡΙΣΗΣ ΑΡΧΙΤΕΚΤΟΝΙΚΗΣ 
ΜΕΛΕΤΗΣ 

1. Φωτοαντίγραφο του εγγράφουΈγκρισης Καταλλη¬ 
λότητας του γηπέδου. 

2. Χάρτης της ευρύτερης περιοχής (υπόβαθρο Γ.Υ.Σ.) 
σε κλίμακα 1:50.000 ή 1:20.000 όπου σημειώνεται με 
ευκρίνεια η ακριβής θέση του γηπέδου, η σύνδεσή του 
με το οδικό και τα λοιπά δίκτυα τεχνικής υποδομής της 
ευρύτερης περιοχής, καθώς και η χιλιομετρική απόστα¬ 
ση από τον πλησιέστερο ΟΤΑ. 

3. Σχέδιο Γ ενικής Διάταξης του γηπέδου με τον προ¬ 
σανατολισμό του σε κλίμακα 1:1000 ως 1:2000, όπου θα 
σημειώνονται ο χώρος της πίστας και η διαμόρφωσή 
του, οι χώροι ασφαλείας (ζώνες), οι βοηθητικοί χώροι, 
οι χώροι ραύύηρ, τα κτίρια με τις χρήσεις τους, οι χώροι 
των θεατών (κερκίδες), η διαμόρφωση και διευθέτηση 
του υπαίθριου περιβάλλοντα χώρου, ο δρόμος προσπέ¬ 
λασης με τον χαρακτηρισμό και το πλάτος του, τυχόν 
κόμβος κυκλοφοριακής σύνδεσης, όπως έχει εγκριθεί 
από την αρμόδια αρχή. 

4. Διάγραμμα κάλυψης του γηπέδου σε κλίμακα 
1:1000 ως 1:2000 όπου αναγράφονται το εμβαδόν του 
γηπέδου, οι ισχύοντες στην περιοχή όροι δόμησης, οι 
επιτρεπόμενες επιφάνειες και οι αντίστοιχες πραγ¬ 
ματοποιούμενες αναλυτικά και συνολικά (αθλητικών 
χώρων, κτισμάτων κ.λ.π.). Το διάγραμμα κάλυψης πρέ¬ 
πει να είναι θεωρημένο από το αρμόδιο Πολεοδομικό 
Γ ραφείο για τους γενικούς ή ειδικούς όρους δόμησης 
που ισχύουν στην περιοχή, αν υπάρχει ή όχι αναστολή 
οικοδομικών εργασιών στην περιοχή. Τα παραπάνω 
μπορούν να βεβαιώνονται από το μηχανικό με υπεύ¬ 
θυνη δήλωση, με την προϋπόθεση ότι ισχύουν οι ίδιοι 
όροι δόμησης και λοιπές διατάξεις, όπως είχαν βε¬ 
βαιωθεί κατά την έγκριση καταλληλότητας γηπέδου 
από το αρμόδιο πολεοδομικό γραφείο. 

5. Σχέδιο χάραξης της πίστας σε κλίμακα 1:1000 με 
τις απαραίτητες συμπληρωματικές εγκαταστάσεις της 
για τη διοργάνωση και την ασφάλεια των αγώνων υπο¬ 
γεγραμμένο από ειδικό σύμβουλο και προεγκεκριμένο 
ως προς την ασφάλεια και την καταλληλότητα των 
υποδομών από τις από τις Διεθνείς Ομοσπονδίες μη¬ 
χανοκίνητου αθλητισμού (ΡΙΑ και ΓΙΜ) ή τις αντίστοιχες 
ελληνικές ομοσπονδίες . 

6. Αρχιτεκτονικά Σχέδια ανά τύπο κτιρίου 

α. Κατόψεις όπου σημειώνονται πλήρεις διαστάσεις, 
τα εμβαδά των χώρων, εξοπλισμός και στάθμες εσωτε¬ 


ρικών χώρων και περιβάλλοντος χώρου. Επίσης σημειώ¬ 
νονται οι χαρακτηρισμοί των χώρων σε κλίμακα 1:50 
β. Τομές δύο (2) σε κλίμακα 1:50 
γ. Όψεις τέσσερις (4) σε κλίμακα 1:50 

7. Τεχνική Έκθεση, στην οποία αναφέρονται τα βασι¬ 
κά χαρακτηριστικά των αθλητικών χώρων (γεωμετρικά 
χαρακτηριστικά, κλίσεις) και των βοηθητικών, τα υλικά 
που θα χρησιμοποιηθούν κατά περίπτωση, οι κατασκευ¬ 
ές ασφαλείας καθώς και ο αριθμός και το είδος του 
μόνιμου, κινητού εξοπλισμού που θα χρησιμοποιηθεί 
ανάλογα με τα χαρακτηριστικά χρήσης του. 

8. Έγκριση Περιβαλλοντικών Όρων από την αρμόδια 
υπηρεσία του ΥΠΕΧΩΔΕ 

9. Αλλα δικαιολογητικά : 

Κατά το στάδιο αυτό προσκομίζονται επιπλέον όσα 
έγγραφα και εγκρίσεις συναρμοδίων φορέων που συ¬ 
νοδεύουν την Έγκριση Καταλληλότητας του γηπέδου 
όπως η έγκριση κυκλοφοριακής σύνδεσης. Είναι δυνατόν 
σε ειδικές περιπτώσεις να ζητηθούν από τον Ε.Ο.Τ., 
στη φάση έγκρισης της μελέτης των αθλητικών χώρων 
και των αρχιτεκτονικών, γνωματεύσεις άλλων φορέων, 
όπως η Γ ενική Γ ραμματεία Αθλητισμού. 

Τα παραπάνω δικαιολογητικά (2-6) υποβάλλονται σε 
πέντε (5) αντίτυπα, σφραγισμένα και υπογεγραμμένα 
από κατά νόμο αρμόδιο διπλωματούχο μηχανικό και η 
μια σειρά να φέρει τα απαιτούμενα από το νόμο χαρ¬ 
τόσημα καιμηχανόσημα. 

Αρθρο 8 

ΕΙΔΙΚΟ ΣΗΜΑ ΛΕΙΤΟΥΡΓΙΑΣ 

1. Το αυτοκινητοδρόμιο λειτουργεί με Ειδικό Σήμα 
Λειτουργίας, το οποίο χορηγείται εφάπαξ από την αρ¬ 
μόδια Διεύθυνση του ΕΟΤ και εκδίδεται επ' ονόματι της 
επιχείρησης, εφ' όσον έχει εφαρμοσθεί η εγκεκριμένη 
από τον ΕΟΤ αρχιτεκτονική μελέτη και υποβληθούν τα 
ακόλουθα δικαιολογητικά: 

α) Αίτηση του επιχειρηματία ή σε περίπτωση νομικού 
προσώπου αίτηση του νομίμου εκπροσώπου αυτού συ- 
νοδευόμενη από τα νόμιμα δικαιολογητικά σύστασης 
και λειτουργίας της εταιρείας. 

β) Συμφωνητικό μίσθωσης εφόσον πρόκειται για μι¬ 
σθωμένη επιχείρηση. 

γ) Αντίγραφο ποινικού μητρώου τύπου Β' του επιχει¬ 
ρηματία ή του νομίμου εκπροσώπου, 
δ) Οικοδομική άδεια, 
ε) Πιστοποιητικό Πυρασφάλειας, 
στ) Βεβαίωση καλής λειτουργίας του αποχετευτικού 
συστήματος από τη Διεύθυνση Υγιεινής της οικείας 
Νομαρχίας 

ζ) Βεβαίωση μηχανολόγου - ηλεκτρολόγου για την 
ορθή λειτουργία όλων των ηλεκτρομηχανολογικών 
εγκαταστάσεων. 

η) Κάθε άλλο δικαιολογητικά και όλες τις νόμιμες 
άδειες, που απαιτούνται για τη διαπίστωση της συν¬ 
δρομής των νομίμων προϋποθέσεων χορήγησης του 
ειδικού σήματος λειτουργίας. 

2. Πριν τη χορήγηση του ειδικού σήματος λειτουργίας 
διενεργείται αυτοψία από τις αρμόδιες υπηρεσίες του 
ΕΟΤ για να διαπιστωθεί αν έχει υλοποιηθεί και εφαρ¬ 
μοστεί πιστά η εγκεκριμένη από τον ΕΟΤ αρχιτεκτονική 
μελέτη και αν οι ηλεκτρομηχανολογικές εγκαταστάσεις 
και ο εξοπλισμός πληρούν τις προδιαγραφές του άρ¬ 
θρου 4 του παρόντος διατάγματος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


39 


3. Τα δικαιολογητικά των οποίων η ισχύς λήγει αντικα¬ 
θίστανται υποχρεωτικά προ της λήξης τους, άλλως το 
ειδικό σήμα λειτουργίας ανακαλείται. Το σήμα επαναχο- 
ρηγείται με την υποβολή των δικαιολογητικών που έλη¬ 
ξαν. Σε περίπτωση αλλαγής επιχειρηματία εκδίδεται νέο 
σήμα με την υποβολή των αναφερομένων στην παραπά¬ 
νω παράγραφο 1, περιπτ. α, β και γ, δικαιολογητικών. 

4. Με Απόφαση του Υπουργού Τουριστικής Ανάπτυξης, 
η οποία δημοσιεύεται στην Εφημερίδα της Κυβερνήσε- 
ως, ρυθμίζεται κάθε άλλη λεπτομέρεια για την εφαρ¬ 
μογή των παραπάνω παραγράφων. 

5. Το παραπάνω ειδικό σήμα λειτουργίας του αυτοκι¬ 
νητοδρομίου δεν απαλλάσσει τους υπευθύνους από την 
υποχρέωση της λήψης άδειας τέλεσης των αγώνων του 
μηχανοκίνητου αθλητισμού από τον αρμόδιο κρατικό 
φορέα κάθε φορά, καθώς και από την υποχρέωση λήψης 
επιμέρους αδειών, όπου απαιτείται, για τη λειτουργία 
της εγκατάστασης, από τους αρμόδιους φορείς. 

Άρθρο 9 

Προσαρτώνται και αποτελούν αναπόσπαστο μέρος 
του παρόντος τα ακόλουθα πέντε υποδείγματα. 


ΥΠΟΔΕΙΓΜΑ 1 

ΑΙΤΗΣΗ ΕΓΚΡΙΣΗΣ ΚΑΤΑΛΛΗΛΟΤΗΤΑΣ ΓΗΠΕΔΟΥ 


ΑΙΤΗΣΗ ΠΡΟΣ : Τον Ελληνικό Οργανισμό 

Τουρισμού Δ/νση : Τσόχα 7, 
115 21 Αθήνα 

ΕΠΩΝΥΜΟ : 

ΟΝΟΜΑ: 

ΟΝΟΜΑ ΠΑΤΡΟΣ : 

ΟΝΟΜΑ ΣΥΖΥΓΟΥ : 

Δ/ΝΣΗ ΚΑΤΟΙΚΙΑΣ : Υποβάλλω συνημμένα τα 
δικαιολογητικά για την 
έγκριση καταλληλότητας 
του γηπέδου μου, 

Οδός : εμβαδού τ.μ., που 

βρίσκεται (πόλη - χωριό 
- θέση) 

Τ.Κ.: 


Πόλη: 

Επαρχία : 

Νομός : του Νομού 

Αρ. Αστυν. Ταυτότητας : και παρακαλώ να μου χο- 
Αρ. Τηλεφώνου : ρηγήσετε την απαιτούμενη 

έγκριση προκειμένου να ανα- 
γείρω σ’ αυτό Αυτοκινητοδρό¬ 
μιο 


Συνημμένα : 


Ημερομηνία υποβολής : 
Ο Αϊτών 


ΥΠΟΔΕΙΓΜΑ 2 Αρ. Πρωτ. 

ΒΕΒΑΙΩΣΗ 

ο Δήμαρχος ή ο Νομάρχης κ.λπ. βεβαιώνω ότι ο δρό¬ 
μος που περνά από την ιδιοκτησία του. 

.είναι χαρακτη¬ 
ρισμένος σαν.(Εθνικός ή Δημοτικός ή 

Κοινοτικός ή Επαρχιακός) και έχει ελάχιστο πλάτος 8 
μ. σ’ όλο του το μήκος μέχρι τη συμβολή του με την 
κεντρική οδική αρτηρία. 

Παρατήρηση : Η πιο πάνω βεβαίωση θα συνοδεύεται 
από θεωρημένο τοπογραφικό διάγραμμα. 

ΣΦΡΑΓΙΔΕΣ - ΥΠΟΓΡΑΦΕΣ 


ΥΠΟΔΕΙΓΜΑ 3 

Αρ. Πρωτ. 

Ημερομηνία. 

Προς : 

ΕΟΤ 

Τσόχα 7 
115 21 Αθήνα 

ΒΕΒΑΙΩΣΗ 

0 Προϊστάμενος του Γραφείου Πολεοδομίας. 

.Βεβαιώ ότι το γήπεδο του . 

. στη περιοχή. 

.εμπίπτει: 

ΕΚΤΟΣ ΣΧΕΔΙΟΥ ΝΑΙ ΟΧΙ 

α. Σε περιοχή χαρακτηρισμένη ως φυσικού κάλλους 
β. Σε περιοχή που προστατεύεται από την Αρχαιο¬ 
λογική Υπηρεσία 

γ. Σε χαρακτηρισμένη δασική έκταση 
δ. Σε περιοχή όπου ισχύει ειδικό διάταγμα 
Ο Προϊστάμενος 
του Γ ραφείου Πολεοδομίας 


ΥΠΟΔΕΙΓΜΑ 4 

ΥΠΕΥΘΥΝΗ ΔΗΛΩΣΗ 
(να συμπληρωθεί) 

Ο υπογεγραμμένος . 

δηλώνω, ότι τυγχάνω ιδιοκτήτης σε ποσοστό.% 

του γηπέδου, που ευρίσκεται στη θέση. 

., εμβαδού.τ.μ., που φαίνεται στο τοπογραφικό 

διάγραμμα, που υπέβαλα, με στοιχεία (Α, Β, Γ, Δ,....) 
Επίσης δηλώνω ότι: 

1. - Η έκταση του γηπέδου είναι ενιαία και δεσμεύεται 
εξ ολοκλήρου για τη δημιουργία των εγκαταστάσεων 
του Αυτοκινητοδρομίου. Σε περίπτωση μελλοντικής 
μεταβολής του εμβαδού του γηπέδου θα θέσω τούτο 
υπόψη του ΕΟΤ πριν από κάθε άλλη ενέργειά μου. 

2. - Η έκταση αυτή ή μέρος αυτής αποτελεί χαρα¬ 
κτηρισμένη από το Υπουργείο Αγροτικής Ανάπτυξης και 
Τροφίμων δάσος ή δασική έκταση, γεωργική γη υψηλής 
παραγωγικότητας κ.λ.π. 

3. - Το παραπάνω γήπεδο δεν αποτελεί προϊόν κατά¬ 
τμησης γεωργικού κλήρου ή δασικής έκτασης. 

Ημερομηνία Ιδιοκτήτης 

ΕΙΔΙΚΕΣ ΠΕΡΙΠΤΩΣΕΙΣ 

α. Σε περίπτωση περισσότερων ιδιοκτητών εξ αδιαι¬ 
ρέτου, θα υποβάλλονται χωριστές δηλώσεις των ιδιο¬ 
κτητών ή κοινή δήλωση, στην οποία θα αναφέρονται τα 
ποσοστά συνιδιοκτησίας του κάθε ιδιοκτήτη. 

β. Σε περίπτωση εταιρείας, τη δήλωση υπογράφει ο 
νόμιμος εκπρόσωπός της. 

ΥΠΟΔΕΙΓΜΑ 5 

ΔΗΛΩΣΗ ΜΗΧΑΝΙΚΟΥ 

Το γήπεδο ιδιοκτησίας . 

στη θέση. 

Νομού. 

ΑΠΕΧΕΙ ΑΠΟ ΑΠΟΣΤΑΣΗ ΣΕ ΜΕΤΡΑ 

Περιφερειακό Νοσοκομείο 

Κέντρο Υγείας 

Αεροδρόμιο 

Λιμάνι 

Σιδηροδρομικό Σταθμό 
Σιδηροδρομική γραμμή 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Δημόσιο πάρκο 

Εκπαιδευτικά ιδρύματα-παιδικούς σταθμούς 

Παραδοσιακούς οικισμούς 

Κέντρο πόλης 

Αρχαιολογικούς χώρους 

Πυροσβεστική Υπηρεσία 

Πυλώνες υψηλής τάσης 

Δίκτυα φυσικού αερίου 

Έλος 

Οχλούσες εγκαταστάσεις - Εγκαταστάσεις ιδιαίτερης 
σημασίας 

Στρατιωτικές εγκαταστάσεις 
Λατομεία 

Εγκατάσταση βιολογικού σταθμού πόλης 
Ιαματικές πηγές και περιοχές ιδιαίτερου φυσικού κάλ¬ 
λους. 


Άλλες τουριστικές εγκαταστάσεις 
Ημερομηνία Μηχανικός 

(Σφραγίδα - Υπογραφή) 

Άρθρο 10 
ΕΝΑΡΞΗ ΙΣΧΥΟΣ 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Τσυριστικής Ανάπτυξης αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 16 Ιανουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΠΟΛΙΤΙΣΜΟΥ ΤΟΥΡΙΣΤΙΚΗΣ ΑΝΑΠΤΥΞΗΣ 

Γ. ΟΡΦΑΝΟΣ ΦΑΝΗ ΠΑΛΛΗ - ΠΕΤΡΑΔΙΑ 

